Document ID: 31995R1836

ΚΑΝΟΝΙΣΜΟΣ (ΕΚ) αριθ. 1836/95 ΤΟΥ ΣΥΜΒΟΥΛΙΟΥ της 24ης Ιουλίου 1995 για τη συμπλήρωση του παραρτήματος του κανονισμού (ΕΟΚ) αριθ. 1461/93 όσον αφορά την πρόσβαση σε δημόσιες συμβάσεις υποψηφίων που υποβάλλουν προσφορές από τις Ηνωμένες Πολιτείες της Αμερικής
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 169,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 1461/93 (1) προβλέπει τον περιορισμό της πρόσβασης σε δημόσιες συμβάσεις της Ευρωπαϊκής Κοινότητας, υποψηφίων που υποβάλλουν προσφορές από τις Ηνωμένες Πολιτείες της Αμερικής ως απάντηση σε ορισμένα μέτρα που έχουν ληφθεί από τις Ηνωμένες Πολιτείες της Αμερικής όσον αφορά υποψηφίους από την Κοινότητα 7 ότι, κατόπιν της προσχώρησης της Αυστρίας, της Φινλανδίας και της Σουηδίας, είναι αναγκαίο να τροποποιηθούν οι κατάλογοι των δικαιούχων φορέων που παρατίθενται στο παράρτημα Ι του προαναφερόμενου κανονισμού με την προσθήκη των φορέων των νέων κρατών μελών 7 ότι η τροποποίηση αυτή δεν προβλέπεται στην πράξη προσχώρησης ούτε στα παραρτήματά της 7 ότι, ως εκ τούτου, ανταποκρίνεται στο χαρακτήρα και στο είδος που προβλέπεται στο άρθρο 169 της πράξης προσχώρησης και πρέπει να ακολουθεί τη διαδικασία της παραγράφου 2 του εν λόγω άρθρου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΟΚ) αριθ. 1461/93 προστίθενται οι κατάλογοι δημόσιων αρχών που παρατίθενται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 1995.

Labels: 3
15
18